Kārlis Ozoliņš (jurist)

Kārlis Ozoliņš (10. september/22. september 1866 Smiltene – 23. november 1933 Riia) oli Läti jurist ja poliitik. Ta oli Vene keisririigi I Riigiduuma liige.

Ta sündis aastal 1866 Smiltenes. Ta lõpetas Moskva ülikooli õigusteaduskonna. Aastal 1890 asus ta tööle Riias vandeadvokaadi abina, hiljem vandeadvokaadina.

Aastal 1906 valiti ta Vene keisririigi I Riigiduuma liikmeks. Riigiduumas olles kuulus kadettide fraktsiooni ja autonomistide grupi läti rühma. Ta valiti riigi tulude ja kulude loendi täitmise komisjoni, kirjutas alla kolmele arupärimisele, sealhulgas karistussalkade tegevuse kohta Balti krais, kõneles agraarküsimuse arutamisel, kus pooldas mõisnike suurvalduse osalist sundvõõrandamist sellisel määral, mis ei too kaasa majanduslikke vapustusi, kusjuures eelduseks agraarküsimuse lahendamisel on demokraatlikult valitud omavalitsus, kellel on õigus anda seadusi kohalikes küsimustes.

Kategooria:Läti poliitikud
Kategooria:Läti juristid
Kategooria:Venemaa keisririigi I Riigiduuma liikmed
Kategooria:Moskva ülikooli vilistlased
Kategooria:Kolme Tähe ordeni kavalerid
Kategooria:Sündinud 1866
Kategooria:Surnud 1933